section_heading: Treninzi
paragraph_text: Nakon što su propustili prvi slobodni trening, Alonso, Pérez, Ericsson i Sainz su se vratili na svoja mjesta. Nakon dvadeset minuta drugog treninga, Verstappen je opet bio vodeći s vremenom 1:34.164 postavljenim na hypersoft gumama, iako se žalio zbog manjka brzine na pravcima prilikom kvalifikacijskih krugova. Valtteri Bottas je imao problema u zadnjem zavoju, s obzirom na to da je jedva zadržao kontrolu nad svojim bolidom te izletio sa staze. Tijekom simulacija utrke Bottas, Vettel i Kimi Räikkönen su vozili na hypersoftu dok su Red Bullovi vozači i Lewis Hamilton testirali ultrasoft gume. Dvadeset minuta prije završetka treninga, Vettel je izletio sa staze na svojim istrošenim hypersoft gumama, nakon čega se vratio u boks. Na kraju je najbrže vrijeme odvozio Hamilton - 1:33.385.<ref> Hamilton najbrži na drugom slobodnom treningu GP1 Objavljeno 28. rujna 2018. Pristupljeno 28. rujna 2018.